Comença la 20a edició dels Ludi Saguntini
16 d’abril 2018

![](/media/2txfumiu/72_img_2263_cuerpo.jpg)  
  
​Sagunt inicia la setmana dedicada a la cultura grega i romana clàssica amb la celebració dels XX Ludi Saguntini. L'alcalde de Sagunt, Quico Fernández; el regidor d'Educació, José Manuel Tarazona, i el subdirector general d'Innovació i Qualitat Educativa de la Conselleria d'Educació, Josep-Lluis Ribes Ros, van donar per començada la setmana de cultura clàssica de Sagunt en un acte al que van acudir, a més, membres de l'equip de govern i de les associacions Ludere et Discere i Pròsopon, organitzadores del festival. A més dels tallers dedicats a la cultura clàssica que es durà a terme en la plaça Cronista Chabret i en la plaça Major de 9.30 a 14 hores, el Teatre Romà serè l’escenari de la celebració de la XXII edició del Festival de Teatre Grecollatí amb obres clàssiques representades per grups d’estudiants de diferents punts de la geografia espanyola.

  

L’alcalde de Sagunt, Quico Fernández, ha reiterat el seu agraïment a la conselleria i a les diferents entitats que organitzen l’esdeveniment i ha recordat que actes como este “**permeten que esta siga una de les setmanes més especials per a la nostra ciutat ara que som Capital Cultural Valenciana gràcies, entre d’altres, a l’esforç i la cooperació de tots vosaltres**”. Segons Fernández, la cultura no es una despesa si no una inversió “**perquè la ciutat tinga dinamisme, funcione, siga amable i tinga una projecció i que després tinga un retorn en termes econòmics**”. Durant esta setmana la ciutat rebrà uns 14.000 alumnes que ompliran Sagunt i que gravaran en el pensament tot allò relacionat amb la cultura grecollatina en un projecte “**positiu per a la ciutat que esperem dure moltíssims anys més, ja que la cultura és una aposta de futur**”.

  

Por altra banda, el subdirector general d’Innovació i Qualitat Educativa de la Conselleria d’Educació, Josep-Lluis Ribes Ros, ha destacat de Sagunt “**el potencial del seu passat històric i que no es dorm en contemplacions sinó que ho aprofita i s’hi fusiona, perquè això és el que la fa créixer com a ciutat, amb personalitat pròpia i com a referent cultural més enllà de nostre territori**”. També ha agraït l’esforç de tots els actors i actrius que hi participen, així com a l’Ajuntament de Sagunt i a les diferents entitats que organitzen el festival.

  

  

![](/media/kxrnitss/72_img_3364_cuerpo.jpg)![](/media/3ukndzz3/72_img_3368_cuerpo.jpg)  
![](/media/t0obrlj1/72_img_3373_cuerpo.jpg)  
![](/media/octp2dat/72_img_3378_cuerpo.jpg)![](/media/o2cdlk0o/72_img_3383.jpg)  
  

En esta edició de les _Spatia Activitats. El món clàssic en la Glorieta_ la plaça Cronista Chabret s’omplirà d’activitats relacionades amb el món clàssic com per exemple tallers de jocs romans, de ceràmica grega, de mosaics, d’indumentària clàssica o de cuina romana antiga i comptarà amb 80 voluntaris i voluntàries. 

  

En la XXII edició del Festival de Teatre Grecollatí participaran set grups de teatre vinguts des de Màlaga, Madrid, Cadis, Saragossa i Badajoz, així com d’Alacant i de València. En total, el festival comptarà amb la representació de huit obres, entre les que destaquen les dos que posaran en escena el grup Komos de l’institut Districte Marítim de València dijous 19 d’abril en tres horaris, dos matinals amb Antígona de Sófocles a les 10 i a les 12 hores i una a les 16.30 h amb Lisístrata d’Aristòfanes.

![](/media/55dfdop4/72_teatro_cuerpo.jpg)  
![](/media/1vudps5g/72_teatro-2_cuerpo.jpg)  
  

A més el 16 de juny, a les 20 hores, dins de la programació del XXII Festival de Teatre Grecollatí, el Teatre Romà de Sagunt, acollirà la representació de l’obra Tesmofórias d’Aristòfanes por part del grup Caligae de Yecla (Múrcia), en un esdeveniment obert a tot el públic.

  

Per a més informació es pot consultar la web [http://culturaclasica.net/ludi\_saguntini](http://culturaclasica.net/ludi_saguntini) 

​

*   [](http://www.facebook.com/sharer.php?u=https://aytosagunto.es/va/actualitat/comenca-la-20a-edicio-dels-ludi-saguntini/ "Facebook")
*   [](http://twitter.com/share?url=https://aytosagunto.es/va/actualitat/comenca-la-20a-edicio-dels-ludi-saguntini/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-la-20a-edicio-dels-ludi-saguntini/ "Linked In")
*   [](mailto:?body=https://aytosagunto.es/va/actualitat/comenca-la-20a-edicio-dels-ludi-saguntini/)